
	Naziv:
	Politika  videonadzora

	Godina:
	2024. 

	Opis:
	U skladu s člankom 25. stavkom 1. Opće uredbe voditelj obrade provodi odgovarajuće organizacijske i tehničke mjere koje su osmišljene radi provedbe načela zaštite podataka i integracije potrebnih zaštitnih mjera u obradu kako bi se ispunili zahtjevi te zaštitila prava i slobode ispitanika.

Politika videonadzora je jedna od organizacijskih mjera zaštite u skladu s člankom 24. i člankom 25. Opće uredbe i u skladu sa Smjernicama o video nadzoru Europskog odbora za zaštitu podataka. 

Voditelji obrade obvezni su redovito preispitivati učinkovitost odabranih mjera i zaštitnih mjera, stoga je potrebno ovu Politiku redovno preispitivati, a najmanje jednom godišnje.

OSNOVNA ŠKOLA VLADIMIRA NAZORA iz Vrsara, Rade Končara 72, (OIB: 42561610611) zastupano po ravnateljici Debora Cukola Zeneral, prof. na temelju članka  25., a u skladu s člankom 26., 27., 28., 29. i 30. Zakona o provedbi Opće uredbe, članka 43. Zakona o zaštiti na radu, članaka 12., 13. i 14. Pravilnika o načinu i uvjetima obavljanja poslova privatne zaštite na javnim površinama te članka 6. stavak 1. točka (f) Uredbe EU broj 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka (GDPR)  

donosi sljedeću
 
POLITIKU 
O KORIŠTENJU SUSTAVA VIDEONADZORA 
 
[bookmark: _Toc165890208]UVODNE ODREDBE
[bookmark: _Toc165890209]Članak 1.

Sustav videonadzora u smislu odredbi ove Politike odnosi se na prikupljanje i daljnju obradu osobnih podataka koje obuhvaća stvaranje snimke koja čini ili je namijenjena da čini dio sustave pohrane temeljenih na odredbama Zakona o provedbi Opće uredbe o zaštiti podataka (u daljnjem tekstu: Zakon) i odredbi Uredbe EU broj 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka (u daljnjem tekstu: Uredba) u odnosu na službene objekte i prostorije Voditelja obrade. 
 
[bookmark: _Toc165890210]Članak 2. 
 Ovom Politikom uređuje se: 
1. svrha i opseg osobnih podataka koji se prikupljaju videonadzorom, 
2. prostori koji su obuhvaćeni videonadzorom, 
3. osobe koje imaju pravo pristupa video snimkama, 
4. drugi korisnici koji imaju pravo uvida u prikupljene osobne podatke,
5. povjerljivost osoba koje pristupaju sustavu videonadzora
6. rok čuvanja video snimki na kojima se nalaze osobni podaci, 
7. ostvarivanje  i zaštita prava ispitanika,
8. organizacijske i tehničke mjere zaštite sustava videonadzora,
9. druga pitanja od značaja.

[bookmark: _Toc165890211]SVRHE PRIKUPLJANJA OSOBNIH PODATAKA
[bookmark: _Toc165890212]Članak 3.
Sustav videonadzora provodi se u svrhu: 
a. smanjenja rizika i povećanja zaštite  i sigurnosti osoba koje se nađu u prostorima Voditelja obrade, a osobito radi smanjenja izloženosti zaposlenika i ostalih osoba riziku od razbojstva, provala, nasilja, krađa i sličnih događaja

b. radi zaštite imovine Voditelja obrade 

c. podizanje razine opće sigurnosti ljudi i imovine na javnim površinama.

Snimke koje su snimljene sustavom videonadzora mogu se isključivo koristiti za postizanje svrhe navedene u stavku 1. ovoga članka. 

Voditelj obrade neće obrađivati snimke u svrhe koje nisu navedene ovom Politikom, emitirati snimke i video materijal u javnosti niti ispred osoba koje nemaju ovlašten pristup.

Sustav videonadzora mora zadovoljavati tehnički uvjet ispravnosti i funkcionalnosti, odnosno ispunjavati svrhu za koju je ugrađen.

[bookmark: _Toc165890213]ZAKONITOST OBRADE
[bookmark: _Toc165890214]Članak 4.

Zakonitost obrade osobnih podataka putem sustava videonadzora temelji se na članku 6. stavak 1. točka (f) Opće uredbe prema kojemu je obrada nužna za potrebe legitimnih interesa voditelja obrade ili treće strane i točki (e) istog stavka predmetnog članka a u skladu s člankom 26. Zakona o provedbi Opće uredbe.  

Videonadzor javnih površina je tehnička zaštita ljudi i imovine čija je svrha podizanje razine opće sigurnosti ljudi i imovine na javnim površinama koja se provodi u skladu sa važećim Zakonom o privatnoj zaštiti i Pravilnikom o načinu i uvjetima obavljanja poslova privatne zaštite na javnim površinama.

Djelatnost privatne zaštite na javnim površinama sukladno članku 4. Pravilnika o načinu i uvjetima obavljanja poslova privatne zaštite na javnim površinama mogu obavljati pravne osobe, obrtnici i unutarnje čuvarske službe koje imaju odobrenje za obavljanje djelatnosti privatne (tjelesne i/ili tehničke) zaštite uz uvjet da je jedinica lokalne samouprave prethodno ishodila odobrenje za obavljanje tih poslova od strane nadležne policijske uprave.

Prijedlog za izdavanje odobrenja za obavljanje poslova privatne zaštite na javnim površinama, u skladu s člankom 5. Pravilnika o načinu i uvjetima obavljanja poslova privatne zaštite na javnim površinama jedinica lokalne samouprave podnosi ustrojstvenoj jedinici nadležne policijske uprave koja provodi nadzor nad obavljanjem zaštitarske djelatnosti, te prilaže:
· sigurnosnu prosudbu ugroženih dobara na javnoj površini koja sadrži osnovne podatke o javnoj površini, skicu javne površine s jasno ucrtanim perimetrom štićenja te odgovarajuću katastarsku i drugu dokumentaciju kojom se dokazuje status javne površine (koje površine se štite s detaljima katastarskih čestica, dokazivanjem vlasništva nad tim česticama i eventualne suglasnosti drugih vlasnika čestica i drugo);
· plan štićenja javne površine sa željenim načinom štićenja (tjelesnom i/ili tehničkom zaštitom) javne površine (koji rizici će se smanjiti ugradnjom dodatne zaštite (uništavanje javne imovine, vandalizam, narušavanje javnog reda i mira, sigurnost građana i drugo);
· naziv pravne osobe ili obrta koji bi obavljao poslove privatne zaštite na javnoj površini.

Voditelj obrade proveo je utvrđivanje legitimnog interesa obrade osobnih podataka putem sustava videonadzora temeljem pozitivne ocjene opravdanosti uvođenja takvog sustava temeljem prethodnog savjetovanja sa službenikom za zaštitu podatka koji je proveo test razmjernosti i procjenu učinka na zaštitu osobnih podataka.  

Sigurnosna prosudba ugroženih dobra na javnoj površini i plan štićenja javne površine čine sastavni dio testa razmjernosti i procjene učinka na zaštitu podataka. 

Službenik za zaštitu podataka ili druga imenovana osoba preispituje test razmjernosti i procjenu učinka na zaštitu podataka najmanje jednom godišnje o čemu je dužan voditi pisanu evidenciju s nalazom preispitivanja.

[bookmark: _Toc165890215]UPRAVLJANJE SUSTAVOM VIDEONADZORA
[bookmark: _Toc165890216]Članak 5.

Vlasnik videonadzora, kao i snimljenog materijala je Voditelj obrade i odgovoran je za njegovo održavanje, ispravnost i funkcionalnost te zakonito korištenje videozapisa.

Sustavom videonadzora upravlja osoba koju imenuje Voditelj obrade uz prethodnu obvezu na povjerljivost obrade u skladu s organizacijskim mjerama zaštite osobnih podataka.

Imenovana osoba iz stavka 1. ovog članka dužna je biti upoznata s pravilima koja uređuju područje zaštite osobnih podataka.
Imenovana osoba vodi evidenciju o pristupu videozapisima i svim promjenama na sustavu.
[bookmark: _Toc165890217]OBAVIJEST O OBRADI OSOBNIH PODATAKA
[bookmark: _Toc165890218]Članak 6. 

Voditelj obrade dužan je označiti da je objekt odnosno u njemu pojedina prostorija, te vanjska površina objekta pod videonadzorom i pružiti informacije o obradi osobnih podataka.

Voditelj obrade dužan je istaknuti obavijest da se prostor štiti videonadzorom na način da se obavijest jasno može vidjeti iz svih smjerova ulaska na štićenu površinu.  

Informacije o videonadzoru Voditelj obrade pruža u dva sloja sukladno Smjernicama o transparentnosti  WP 260. rev.01 Radne skupine za zaštitu podataka iz članka 29.  Prvi sloj obavijesti sadrži sve informacije o obradi osobnih podataka sukladno članku 27. Zakona o provedbi Opće uredbe te ostale informacije sukladno Smjernicama 3/2019 o obradi osobnih podataka putem videonadzora Europskog odbora za zaštitu podataka i smjernicama nacionalnog nadzornog tijela – Agencije za zaštitu osobnih podataka (AZOP). 

I. SLOJ OBAVIJESTI
Prvi sloj obavijesti se odnosi na prvu komunikaciju s ispitanikom, a sadrži jednostavnu i lako razumljivu sliku uz tekst kojim se ispitanicima pružaju sljedeće informacije:
· da je prostor pod videonadzorom;
· podatke o voditelju obrade;
· osnovne informacije o pravima ispitanika;
· svrhu obrade;
· podatke za kontakt putem kojih ispitanik može ostvariti svoja prava uključujući i podatke o službeniku za zaštitu podataka;
· informaciju gdje se nalaze cjelovite informacije o obradi osobnih podataka putem videonadzora.

Oznaka s obavijesti mora biti istaknuta na vidnom mjestu, vidljiva najkasnije prilikom ulaska u perimetar snimanja.

II. SLOJ OBAVIJESTI
Obavijest II sloja treba sadržavati sve relevantne informacije u skladu s člankom 13. Opće uredbe i člankom 27. Zakona o provedbi opće uredbe.

Obavijesti II sloja ispitanik može dobiti:
· na kontakt telefon voditelja obrade ili službenika za zaštitu podataka;
· na adresi sjedišta voditelja obrade;
· na zahtjev putem e-pošte;
· na web stranici voditelja obrade.

[bookmark: _Toc165890219]RAZDOBLJE PROVOĐENJA  VIDEONADZORA
[bookmark: _Toc165890220]Članak 7. 

Sustav videonadzora provodi se 24h dnevno 7dana tjedno. 

[bookmark: _Toc165890221]POVRŠINE OBUHVAĆENE SUSTAVOM VIDEONADZORA
[bookmark: _Toc165890222]Članak 8.

Sustav videonadzora je ograničen na prostor Voditelja obrade i postojeće objekte javnih površina ili, za tu namjenu posebno izgrađene objekte, koji su u vlasništvu ili posjedu jedinice lokalne samouprave.

Dodatak 1. ove Politike sadrži točne lokacije postavljenih kamera. Dodatak 1. redovito se pregledava i usklađuje sa stvarnim stanjem uz zadržavanje prethodnih zapisa (Dodataka), a najmanje dva puta godišnje.

[bookmark: _Toc165890223]POVRŠINE IZUZETE OD SUSTAVA VIDEONADZORA
[bookmark: _Toc165890224]Članak 9.

Sustavom videonadzora ne smiju biti zahvaćeni dijelovi prostora koji služe za odmor, osobnu higijenu i presvlačenje niti drugi prostori koji bi mogli utjecati na privatnost ispitanika sukladno članku 30. Zakona o provedbi Opće uredbe. 

Sustav videonadzora ne smije obuhvaćati uporabu skrivenih kamera.

[bookmark: _Toc165890225]INTEGRACIJA S DRUGIM NAPREDNIM SUSTAVIMA 
[bookmark: _Toc165890226]Članak 10.

Sustav videonadzora ne posjeduje napredne tehničke mogućnosti za prepoznavanje identiteta snimljenih pojedinaca i izradu predložaka za identifikaciju. 

Sustav videonadzora nije integriran s drugim tehničkim sustavima zaštite.

Proširenje postojećeg sustava videonadzora vrši se u skladu s odredbama ove procedure, na temelju pisane odluke Voditelja obrade uz prethodno savjetovanje sa službenikom za zaštitu podataka i provedenog testa razmjernosti.

[bookmark: _Toc165890227]PRISTUP SNIMKAMA VIDEONADZORA
[bookmark: _Toc165890228]Članak 11. 

Pristup osobnim podacima prikupljenih putem videonadzora može biti dopušten službeniku za zaštitu podataka i drugoj osobi koju Voditelj obrade imenuje pisanim putem uz prethodnu obvezu na povjerljivost obrade.
Osobe iz stavka 1. ovog članka ne smiju koristiti snimke suprotno utvrđenoj svrsi iz članka 3. ove politike.  
Pristup podacima mogu imati nadležna državna tijela u okviru obavljanja poslova iz svojeg zakonom utvrđenog djelokruga. 

Sustav videonadzora je adekvatno zaštićen od pristupa neovlaštenih osoba.

[bookmark: _Toc165890229]KONTROLA PRISTUPA
[bookmark: _Toc165890230]Članak 12.

Kontrolom pristupa osigurava se da sustavu i podacima mogu pristupiti samo ovlaštene osobe, dok su drugi u tome spriječeni. 

Mjere kojima se podupire kontrola fizičkog i logičkog pristupa:

· osiguravanje da svi prostori pod videonadzorom i sva mjesta na kojima se pohranjuju videosnimke budu zaštićeni od neovlaštenog pristupa trećih strana;
· postavljanje zaslona na način da pogled na njih imaju samo ovlašteni operatori;
· utvrđivanje i provedba postupaka za dodjelu, promjenu i ukidanje fizičkog i logičkog pristupa;
· primjena metoda i sredstava za autentifikaciju i ovlašćivanje korisnika, uključujući npr. dužinu lozinke i učestalost njezine izmjene;
· bilježenje i redovito preispitivanje aktivnosti koje obavlja korisnik (povezane sa sustavom i podacima);
· kontinuirano praćenje i otkrivanje neispravnosti u pogledu pristupa i rješavanje utvrđenih nedostataka u najkraćem mogućem roku.

[bookmark: _Toc165890231]OTKRIVANJE VIDEOZAPISIMA TREĆIM STRANAMA
[bookmark: _Toc165890232]	Članak  13.

Sukladno članku 4. točka 2. Opće uredbe otkrivanje videozapisa razumijeva prijenos (npr. pojedinačnim priopćenjem), širenje (npr. objavom na internetu) ili stavljanje na raspolaganje. 

Otkrivanje osobnih podataka moguće je jedino na temelju prethodno utvrđene valjane zakonite osnove u skladu s člankom 6. Opće uredbe. Zakonita osnova mora biti pisano obrazložena. 

Videozapis je moguće prenijeti trećim stranama u svrhu koja je različita od svrhe u koju su podatci prikupljeni u skladu s pravilima iz članka 6. stavka 4. Opće uredbe.

Prije svakog otkrivanja videozapisa trećim osobama Voditelj obrade savjetuje se sa službenikom za zaštitu podataka koji prema potrebi provodi test razmjernosti i/ili test utjecaja na prava i slobode ispitanika. Ne provođenje navedenih testova mora biti pisanim putem obrazloženo.

Svako otkrivanje osobnih podataka trećim osobama putem videozapisa mora biti dokumentirano i zabilježeno u posebno ustrojenoj evidenciji koja sadrži najmanje:
· datum otkrivanja videozapisa
· svrhu otkrivanja videozapisa
· zakonitu osnovu otkrivanja videozapisa
· puni naziv i adresu primatelja videozapisa 
· kontakt službenika za zaštitu podataka primatelja videozapisa ili druge odgovorne osobe za postupanje, nadzor prijenosa, obradu osobnih podataka i pružanja informacija o obradi.

U slučaju otkrivanja osobnih podataka trećim zemljama ili međunarodnim organizacijama, primjenjuju se i posebne odredbe članka 44. i sljedećih članaka Opće uredbe.

[bookmark: _Toc165890233]AUTOMATIZIRANI SUSTAV ZAPISA
[bookmark: _Toc165890234]Članak 14. 

Voditelj obrade u skladu s člankom 28. Zakona o provedbi Opće uredbe osigurava uspostavu automatiziranog sustava zapisa za evidentiranje pristupa snimkama video nadzora koji će sadržavati: 
a. vrijeme i mjesto pristupa, 
b. oznaku osoba koje su izvršile pristup podacima prikupljenih putem video nadzora na način da je takav sustav već integriran u temeljnim postavkama uređaja. 

Snimač na koji se pohranjuje materijal snimljen videonadzorom javnih površina i snimljeni materijal moraju biti smješteni u štićenom prostoru Voditelja obrade na način da se osigura zaštita od neovlaštenog pristupa, korištenja ili otuđenja snimača odnosno snimljenog materijala.

Štićeni prostor Voditelja obrade mora imati odgovarajuću kontrolu ulaska/izlaska u/iz prostora na način da se svaki ulazak/izlazak osoba pisano evidentira u skladu s člankom 14. Pravilnika o načinu i uvjetima obavljanja poslova privatne zaštite na javnim površinama.

Snimač mora biti u posebnom kućištu koje je mehanički učvršćeno za podlogu (zid, pod), a snimljeni materijal koji nije pohranjen na samom snimaču već na drugom mediju (CD, DVD, VHS) mora biti smješten u ormaru s otvaranjem putem sigurnosne mehaničke ili numeričke brave.

Pristup štićenoj prostoriji i snimaču smije imati samo čelnik jedinice lokalne samouprave ili osoba koju on za to posebno ovlasti sukladno članku 14. stavak 5 Pravilnika o načinu i uvjetima obavljanja poslova privatne zaštite na javnim površinama.

U štićenom prostoru u kojem je smješten snimač mora biti ugrađen sustav videonadzora koji se sastoji od najmanje jedne videokamere rezolucije minimalno 480 TVL, a snimača 4 CIF (704x576) odnosno više od 400 TVL.

U  slučaju da se videozapisi pohranjuju na memorijske kartice, tvrde diskove ili na druge medije koji se nalaze u kameri ili pored kamere, navedeni mediji moraju biti smješteni tako da su nedostupni neovlaštenim osobama.

[bookmark: _Toc165890235]IZVRŠITELJI OBRADE
[bookmark: _Toc165890236]Članak 15.

Voditelj obrade koristiti samo one izvršitelje obrade s kojima ima potpisan ugovor o poslovnoj suradnji i ugovorene odredbe o zašiti osobnih podataka u pisanom i elektronskom obliku sukladno članku 28. Opće uredbe.

Ugovorne odredbe o zaštiti osobnih podataka Voditelj obrade predlaže izvršitelju obrade na temelju savjetovanja i prijedloga službenika za zaštitu podataka.

Voditelj obrade provodi provjeru da li izvršitelj u dovoljnoj mjeri jamči provedbu odgovarajućih tehničkih i organizacijskih mjera na način da je obrada u skladu sa zahtjevima iz Opće uredbe i da se njome osigurava zaštita prava ispitanika.

Voditelj obrade provodi redovnu reviziju izvršitelja obrade u skladu s uspostavljenim organizacijskim mjerama zaštite. Izvanrednu reviziju izvršitelja obrade može provesti vanjski revizor kojeg imenuje voditelj obrade uz prethodno savjetovanje službenika za zaštitu podataka.

Voditelj obrade dužan je svaku provjeru i drugu reviziju izvršitelja obrade evidentirati i dokumentirati temeljem članka 5. stavak 2 Opće uredbe a na način i u skladu s uspostavljenim organizacijskim mjerama zaštite.

Podaci prikupljeni korištenjem sustava videonadzora čuvaju se minimalno 168 sati.

U slučaju incidenta i drugih posebno opravdanih situacija taj se rok može produžiti do šest (6) mjeseci sukladno članku 29. Zakona o provedbi Opće uredbe. Odluku o produženju roka čuvanja podataka donosi odgovorna osoba pisanim putem uz obrazloženje na temelju prethodnog savjetovanja sa službenikom za zaštitu podataka i provedenog testa razmjernosti. 

U slučaju ostvarivanja pravnih zahtjeva, ako su dokaz u sudskom, upravnom, arbitražnom ili drugom istovrijednom postupku podaci prikupljeni sustavom videonadzora mogu se pohranjivati duže od šest mjeseci u skladu s člankom 29. Zakona o provedbi opće uredbe.

Voditelj obrade dužan je čuvati materijal snimljen videonadzorom na mediju na kojem je pohranjen, a na pisani zahtjev tijela nadležnog za provođenje kaznenog progona, radi korištenja u kaznenom ili prekršajnom postupku, dužan ih je predati bez naknade.

[bookmark: _Toc165890239]ORGANIZACIJSKE I TEHNIČKE MJERE ZAŠTITE 

Voditelj obrade provodi odgovarajuće tehničke i organizacijske mjere kojima se sustav videonadzora osigurava od slučajnog ili namjernog neovlaštenog pristupa i prenošenja (gubitka) osobnih podataka (odnosno, snimaka) prikupljenih putem sustava videonadzora.

TEHNIČKE MJERE ZAŠTITE

Pri odabiru tehničkih rješenja, Voditelj obrade uzima u obzir tehnologije kojima se pogoduje zaštiti privatnosti i zbog toga što one jačaju sigurnost.  Funkcije sustava videonadzora koje su omogućene, ali nisu nužne (npr. neograničena mogućnost kretanja kamere, mogućnost zumiranja, radioprijenos, analiza i audiosnimke), Voditelj obrade će isključiti. Sigurnost sustava i podataka, tj. zaštita od namjernog i nenamjernog ometanja normalnog rada može uključivati sljedeće:
· zaštitu čitave infrastrukture sustava videonadzora (uključujući kamere na daljinsko upravljanje, kablove i napajanje) od fizičkog interveniranja i krađe;
· zaštitu prijenosa snimki s pomoću komunikacijskih kanala zaštićenih od presretanja;
· enkripciju podataka;
· primjenu hardverskih i softverskih rješenja kao što su vatrozidovi, antivirusni sustavi ili sustavi za otkrivanje neovlaštenog upada za zaštitu od kiberincidenata;
· rano otkrivanje neispravnosti komponenata, softvera ili međusobnog povezivanja;
· sredstva za ponovnu uspostavu dostupnosti sustava i pristupa sustavu u slučaju fizičkog ili tehničkog incidenta;
· na snimačima su postavljena korisnička imena i lozinke samo za ovlaštene osobe;
· snimači mora biti smješteni u odgovarajući uredski namještaj i/ili prostorije pod  ključem kojima imaju pravo pristupa samo ovlaštene osobe.

ORGANIZACIJSKE MJERE ZAŠTITE

Voditelj obrade provodi test razmjernosti i redovno preispituje procjenu učinka na zaštitu podataka najmanje jednom godišnje.

Voditelj obrade pri izradi pravilnika, politika i postupaka povezanih s videonadzorom sukladno EDPB smjernicama o upotrebi sustava videonadzora 1/2019 razmotrio je sljedeća pitanja:
· tko je odgovoran za upravljanje i rukovođenje sustavom videonadzora;
· svrha i opseg projekta videonadzora;
· primjerena i zabranjena uporaba (gdje i u kojim je slučajevima dopušteno odnosno nije dopušteno postavljanje videonadzora);
· mjere koje se odnose na transparentnost;
· kako se snima videosnimka i vrijeme njezina trajanja, uključujući arhivsko pohranjivanje videosnimki povezanih sa sigurnosnim incidentima;
· tko ima pristup videosnimkama i u koju svrhu;
· kontrola pristupa;
· operativni postupci (tko se služi videonadzorom, gdje je postavljen videonadzor, kako postupiti u slučaju povrede podataka)
· koje postupke vanjske strane moraju slijediti kako bi uspješno podnijele zahtjev za videosnimku te postupci za odbijanje i prihvaćanje takvih zahtjeva;
· postupci za nabavu, postavljanje i održavanje sustava videonadzora;
· upravljanje incidentima i postupcima oporavka.

[bookmark: _Toc165890241]INCIDENTI

U slučaju povrede ili sumnje na povredu osobnih podataka sve informacije koje se odnose na događaj povezan s povredom nužno je bez nepotrebnog odgađanja dostaviti službeniku za zaštitu podataka ili drugoj osobi na temelju posebne odluke voditelja obrade i neposredno nadređenom. 
Službenik za zaštitu podataka ili druga odgovorna osoba na temelju odluke Voditelja obrade odgovara na incident te je dužna:
· preispitati okolnosti i provesti analizu svih elemenata;
· utvrditi postojanje incidenta;
· provede kratku istragu te prikupi dokaze i ostale relevantne pojedinosti;
· provesti procjenu utjecaja na prava i slobode pojedinaca; 
· obavijestiti nadzorno tijelo i pojedince čiji su osobni podaci obuhvaćeni povredom najkasnije u roku 72 sata nakon saznanja o povredi, osim ako nije vjerojatno da će povreda prouzročiti rizik za prava i slobode pojedinca. Ako obavješćivanje nije učinjeno unutar 72 sata, ono mora biti popraćeno razlozima za kašnjenje;
· surađivati s nadzornim tijelom i djelovati kao kontaktna točka za nadzorno tijelo i ispitanike;
· predložiti mjere kako bi voditelj obrade obuzdao povredu i otklonio njezine posljedice;
· o svemu obavijestiti odgovornu osobu voditelja obrade i relevantne odjele i/ili pojedine zaposlenike (ovisno o potrebi) u svrhu minimiziranja i potpunog uklanjanja povrede
· dokumentirati svaki incident i sumnju na incident.

OBAVJEŠTAVANJE NADZORNOG TIJELA

Visokim rizikom za prava i slobode pojedinca osobito se smatra: 
· ako bi povreda mogla dovesti do krađe identiteta ili prijevare, tjelesnih ozljeda, psihičke uznemirenosti, poniženja ili štete za ugled;
· ako se povreda odnosi na osobne podatke o pojedincima iz ugroženih skupina.

U obzir treba uzeti i trajnost posljedica za pojedince, pri čemu se učinak može smatrati većim ako su posljedice dugotrajne. Onda kada je potrebno obavijestiti nadzorno tijelo o incidentu u skladu s člankom 33. stavak 3. Opće uredbe obavijest mora sadržavati najmanje:
· opis prirode povrede osobnih podataka, uključujući, ako je moguće, kategorije i približan broj dotičnih ispitanika te kategorije i približan broj dotičnih evidencija osobnih podataka;
· navesti ime i kontaktne podatke službenika za zaštitu podataka ili druge kontaktne točke od koje se može dobiti još informacija;
· opisati vjerojatne posljedice povrede osobnih podataka;
· opisati mjere koje je voditelj obrade poduzeo ili predložio poduzeti za rješavanje problema povrede osobnih podataka, uključujući prema potrebi mjere umanjivanja njezinih mogućih štetnih posljedica.
OBAVJEŠTAVANJE ISPITANIKA O INCIDENTU

U slučaju povrede osobnih podataka koje će vjerojatno prouzročiti visok rizik za prava i slobode pojedinaca, voditelj obrade  bez nepotrebnog odgađanja obavješćuje ispitanika o povredi osobnih podataka sukladno članku 34. stavak 1. Opće uredbe.

Glavni je cilj obavješćivanja pojedinaca pružanje konkretnih informacija o mjerama koje bi trebali poduzeti kako bi se zaštitili. Sukladno  članku 34. stavak 2. Opće uredbe obavijest mora najmanje sadržavati:
· opis prirode povrede;
· ime i kontaktne podatke službenika za zaštitu podataka ili druge kontaktne točke;
· opis vjerojatnih posljedica povrede;
· opis mjera koje je voditelj obrade poduzeo ili predložio da se poduzmu za rješavanje problema povrede, uključujući, prema potrebi, mjere za umanjivanje njezinih mogućih štetnih posljedica;
· ako je primjenjivo savjet kako bi se zaštitili od mogućih štetnih posljedica povrede;
· druge informacije prema potrebi.

Obavijest mora biti sažeta, jednostavna i lako razumljiva te bez  informacija koje u tom trenutku nisu nužne za pojedince čiji podaci su povrijeđeni. 

Pojedince  treba izravno obavijestiti o odgovarajućoj povredi, osim ako bi to zahtijevalo nerazmjeran napor. U takvom se slučaju umjesto toga daje javna obavijest ili se poduzima slična mjera kojom se ispitanici obavješćuju na jednako djelotvoran način.

DOKUMENTIRANOST O INCIDENTU

Voditelj obrade dokumentira sve povrede osobnih podataka, uključujući činjenice vezane za povredu osobnih podataka, njezine posljedice i mjere poduzete za popravljanje štete u skladu s člankom 33. stavak 5. Opće uredbe.

Službenik za zaštitu podataka ili druga imenovana osoba mora evidentirati pojedinosti koje se odnose na povredu u skladu s Općom uredbom i internim aktima voditelja obrade koji se odnose na organizacijske mjere zaštite, a to najmanje treba obuhvaćati uzroke povrede, pojedinosti o tome što se dogodilo i osobne podatke na koje je povreda utjecala. Trebalo bi navesti i učinke i posljedice povrede, zajedno s mjerama koje su predložene i koje su poduzete radi popravljanja štete te sva obrazloženja i odluke koje su donesene kao odgovor na povredu. 

Obrada osobnih podataka zaposlenika putem sustava videonadzora može se provoditi samo u svrhu i uvjete utvrđene posebnom odlukom Voditelja obrade vodeći računa o tome jesu li ispunjeni uvjeti utvrđeni propisima koji reguliraju zaštitu na radu. 
 
Radnici su pisanim putem obavješteni o uvođenju videonadzora prije uspostave videonadzora.

U postupku zapošljavanja, Voditelj obrade putem pisane komunikacije, uključujući interne akte koji obuhvaćaju organizacijske sigurnosne mjere, informira radnika o namjeri nadziranja putem video uređaja kojom pruža preciznu obavijest o obradi osobnih podataka putem sustava videonadzora, uz prateće upute o postupanju za ostvarivanje svojih prava.

Ako nadzorni uređaji čitavo radno vrijeme prate sve pokrete radnika tijekom obavljanja poslova, odnosno ako su nadzorni uređaji postavljeni tako da su radnici čitavo vrijeme tijekom rada u vidnom polju nadzornih uređaja, sustav videonadzora koristi se na temelju prethodne suglasnosti radničkog vijeća, odnosno sindikalnog povjerenika s pravima i obvezama radničkog vijeća.

Zaposlenici će biti redovito, najmanje jednom godišnje, posebno obaviješteni o procesima obrade osobnih podataka, te će im biti pružene informacije o njihovim pravima i obvezama u vezi s obradom osobnih podataka. Takva obavijest mora obuhvaćati informacije o organizacijskim i tehničkim mjerama zaštite koje se primjenjuju.

PRAVO NA PRIGOVOR I OGRANIČENJE OBRADE

Ispitanik ima pravo na temelju svoje posebne situacije u svakom trenutku uložiti prigovor na obradu osobnih podataka putem sustava videonadzora.

Prigovor koji ima za cilj ograničavanje ili zabranu prikupljanja i obrade podataka putem videonadzora će biti razmotren od strane komisije koju imenuje voditelj obrade. Komisija će se sastojati od najmanje tri člana, pri čemu će jedan od njih biti službenik za zaštitu podataka. Cilj komisije je ocijeniti da li prigovor ispitanika premašuje legitimni interes voditelja obrade, koji se temelji na zaštiti zdravlja i života ljudi te zaštiti imovine.

PRAVO NA PRISTUP INFORMACIJAMA

Ispitanik ima pravo od Voditelja obrade dobiti potvrdu obrađuju li se osobni podaci koji se odnose na njega te ako se takvi osobni podaci obrađuju, pristup osobnim podacima i informacije o obradi.

Voditelj obrade će na temelju prethodnog savjetovanja sa službenikom za zaštitu podataka ograničiti pravo pristupa podacima u slučaju:
· negativnog utjecaja na prava drugih u skladu s čl. 15. st. 4 Opće uredbe o zaštiti podataka. Budući da bilo koji broj ispitanika može biti snimljen videonadzorom u istoj sekvenciji, probiranje bi stoga uključivalo dodatnu obradu osobnih podataka drugih ispitanika. Ako ispitanik želi kopiju materijala (članak 15. stavak 3. GDPR), to bi moglo negativno utjecati na prava i slobode drugih ispitanika čiji su podatci zabilježeni u tom materijalu. Službenik za zaštitu podataka ili druga ovlaštena osoba voditelja obrade u svakom će pojedinom slučaju provesti procjenu učinka na zaštitu podataka, razmotriti tehničke mjere radi ispunjavanja zahtjeva za pristup (na primjer, uređivanje slike kao što je maskiranje) te na osnovi pažljive procjene predložiti voditelju obrade rješavanje o zahtjevu. 

· nije moguće utvrditi identitet ispitanika u skladu s čl. 11 st. 2 Opće uredbe. Ako na videosnimci nije moguće pretraživati osobne podatke (tj. ako bi trebao pregledati veliku količinu pohranjenog materijala kako bi se pronašao dotični ispitanik – prekomjeran napor), neće biti u mogućnosti identificirati ispitanika.  U tom slučaju potrebno je obavijestiti ispitanika o tome te pružiti informacije o točnom području nadzora i potvrditi koje su se kamere upotrebljavale.

· pretjerani zahtjevi u skladu s člankom 12. Opće uredbe. Ako su zahtjevi ispitanika pretjerani ili očito neutemeljeni, može se naplatiti razumna naknada u skladu s člankom 12. stavkom 5. točkom (a) Opće uredbe o zaštiti podataka ili odbiti postupiti po zahtjevu  sukladno članku 12. stavak 5. točka (b) Opće uredbe o zaštiti podataka.

PRAVO NA BRISANJE

Ispitanik ima pravo od Voditelja obrade ishoditi brisanje osobnih podataka prikupljenih putem sustava videonadzora bez nepotrebnog odgađanja. 

Voditelj obrade ima obvezu obrisati osobne podatke bez nepotrebnog odgađanja ako, među ostalim, osobni podaci više nisu nužni u odnosu na svrhu obrade te kada ne postoji izuzeće u skladu s člankom 20. ove Politike.
POVREDA PRAVA ISPITANIKA

U slučaju da ispitanik smatra da je došlo do povrede njegovih osobnih podataka možete uputiti prigovor Agenciji za zaštitu osobnih podataka, Selska cesta 136, Zagreb.


ZAVRŠNE ODREDBE

Sastavni dio ove politike čini Dodatak 1. koji sadrži  osnovne podatke o instaliranim kamerama i njihovom točnom položaju. 

Dodatak 1. dopunjuje se novim Dodacima prema izmjenama na sustavu videonadzora i čine sastavni dio ove Politike.

Ova politika stupa osmog (8) dana od dana donošenja i učinit će se odmah dostupna svim zaposlenicima putem oglasne ploče te trećim osobama na temelju njihovog opravdanog interesa, na zahtjev.  
 

Datum donošenja:__________________________


za OSNOVNU ŠKOLU VLADIMIRA NAZORA 


ravnateljica Debora Cukola Zeneral, prof.

[Rezolucija kamera mora osigurati 130 pix/m (piksela po metru) što predstavlja prepoznavanje osoba u sceni/kadru. Snimač mora podržavati snimanje videoinformacija od 130 pix/m za svaku kameru po svakom kanalu.]

	Proizvođač:
	

	Naziv – oznaka uređaja:
	

	Glavne karakteristike kamere:
	

	Rezolucija kamere:
	

	Leća: 
	

	Vrsta sistema:
(analogne, HD-CVI/HD-TVI i mrežne kamere)
	

	Signal:
	

	Efektivni pikseli: 
	

	Fokalni opseg:
	

	Domet IR-a:
	

	Vrsta zaštite: (IP/IK)
	

	Minimalno osvjetljenje:
	

	Ostalo

	







[bookmark: _Toc165890254]B) PODACI O LOKACIJI KAMERA
Sustav videonadzora obuhvaća 16 kamera postavljenih na sljedećim lokacijama:

1. Ulazi u zgradu Škole

2. Školski hodnici

3. Školska blagovaona

4. Školsko dvorište

5. Dio parkinga koji je u vlasništvu Montraker d.o.o. 

6. Dio javne ceste 

INFORMAQIIJE O VODITELJU OBRADE:
OSNOVNA SKOLA VLADIMIRA NAZORA
Sjediste: Rade Koncara 72, 52450 Vrsar
Kontakt: 052 441 306

E-mail kontakt: ured@os-vnazora-vrsar.skole.hr

INFORMACIJE O OBRADI PODATAKA |
OSTVARIVANJU VASIH PRAVA:

Svrha obrade: zastita ljudi i imovine

Pravna osnova: legitimni interes

Rok pohrane: 168 sati, osim u slucaju opravdanih
interesa kada je rok moguce produziti

do Sest mjeseci ili vise radi ostvarivanja pravnih zahtjeva
Vasa prava u vezi videozapisa na kojima se nalazite:

a) pravo na pristup svojim osobnim podacima, b) pravo
na njihovo brisanje, c) pravo na ogranicenje njihove
obrade, d) te pravo na ulaganje prigovora nadzornom

P ROSTO R ’Elij:aeg?ggerggiji za zastitu osobnih podataka, Selska cesta

KONTAKATA





mailto:ured@os-vnazora-vrsar.skole.hr







INFORMACIJE O VODITELJU OBRADE:

OSNOVNA ŠKOLA VLADIMIRA NAZORA

Sjedište: Rade Končara 72, 52450 Vrsar

Kontakt: 052 441 306

E-mail kontakt:ured@os-vnazora-vrsar.skole.hr 

INFORMACIJE O OBRADI PODATAKA I 

OSTVARIVANJU VAŠIH PRAVA:

Svrha obrade: zaštita ljudi i imovine

Pravna osnova: legitimni interes

Rok pohrane: 168 sati, osim u slučaju opravdanih 

interesa kada je rok moguće produžiti 

do šest mjeseci ili više radi ostvarivanja pravnih zahtjeva

Vaša prava u vezi videozapisa na kojima se nalazite:

a) pravo na pristup svojim osobnim podacima, b) pravo 

na njihovo brisanje, c) pravo na  ograničenje njihove 

obrade, d) te pravo na ulaganje prigovora nadzornom 

tijelu Agenciji za zaštitu osobnih podataka, Selska cesta 

136, Zagreb

CJELOVITE INFORMACIJE O OBRADI  OSOBNIH 

PODATAKA MOŽETE DOBITI PUTEM NAVEDENIH 

KONTAKATA

PROSTOR 

POD VIDEONADZOROM

